**Dogodivščine z živalmi v ZOO Ljubljana, november 2016**

Sobota 05. 11. 2016 od 14. do 16. ure

Ali vse dvoživke skačejo? Srečali se bomo z nekaterimi dvoživkami, ki živijo pri nas. Pogovarjali se bomo o njihovem naravnem in umetnem okolju. S preprostim ključem za določanje bomo poskušali določiti nekatere vrste. Pogovorili se bomo o razlikah med pravimi žabami in krastačami.

Nedelja 06. 11. 2016 od 14. do 16. ure

Hiša inkubator in valitev. Raziskovali bomo kaj je v jajcu in iz katerih snovi je. Pestovali bomo žive piščance. Ugotavljali kako vemo, kdaj je jajce sveže, staro, surovo ali kuhano. Opazovali bomo jajca v inkubatorju in piščance pri izvalitvi.

Sobota 12. 11. 2016 od 14. do 16. ure

Največja mačka Evrope. Spoznali bomo največjo mačko Evrope - RISA, ki živi tudi pri nas. Skupaj bomo ugotavljali kje živijo, kako lovijo in s čim vse se prehranjujejo ter zakaj so v naravi ogroženi.

Nedelja 13. 11. 2016 od 14. do 16. ure

Živali in nizke temperature. V hladnih dneh zaradi perja, dlaka in podkožna maščoba živali ne zebe.. Obiskali bomo nekatere živali in ugotavljali, kako so prilagojene na nizke temperature.

Sobota 19. 11. 2016 od 14. do 16. ure

Eden najboljših očkov na svetu in druge avstralske živali. Spoznali bomo nenavadne živali Avstralije, tipali njihova jajca in perje.

Nedelja 20. 11. 2016 od 14. do 16. ure

Spoznajmo kače. Pobožali bomo udomačeno kačo in tako premagali strah pred njimi. Razložili vam bomo razliko med strupenimi in nestrupenimi kačami v Sloveniji.

Sobota 26. 11. 2016 od 14. do 16. ure

Domače živali. Spoznali bomo slovenske domorodne pasme domačih živali, se pogovorili o njihovi oskrbi in pomembnosti vzrejanja teh pasem domačih živali. Skupaj si bomo ogledali Kmečko bajto, staro kaščo in kozolec ter številne domače živali. Spoznali bomo štajerske kokoši, oslico Drobtinico, pujso Pepo, bohinjsko ciko, ovce, koze ter njihove mladiče.

Nedelja 27. 11. 2016 od 14. do 16. ure

Šimpanzi. Spoznali bomo našo skupino šimpanzov, njihovo prehrano ter navade. Šimpanze bomo primerjali s seboj.

*Delavnice izvajamo v vsakem vremenu!*

*Pridržujemo si pravico do spremembe programa!*

**Ustanoviteljica**

 